GODHAVN DISTRIKT 291 



Ryper er almindelige overalt, men ikke til enhver Tid. Paa Sydkysten, hvor 

 de beboede Steder findes, lægger Sneen sig ofte om Efteraaret med Mildning og 

 fryser da sammen til en fast og haard Skorpe om Vegetationen. I et saadant Til- 

 fælde maa man undvære Ryperne omtrent hele Vinteren. Hyppigst og talrigst 

 ser man dem i Parringstiden om Foraaret, især i de ubeboede Dale. Der skydes 

 paa Disko fra 500—1000 Ryper aarligt, næsten alle i Vinterhalvaaret, de allerfleste 

 til Salg til Danske. Paa Kronprinsens Ej land ses Rypen kun som kortvarig til- 

 fældig Gæst. 



Blisgaasen, der er saa almindelig i Egedesminde Egnen, og som paa Fast- 

 landet træffes helt op til Torssukåtak i det mindste, ses mærkeligt nok aldrig paa 

 Disko. Derimod kommer Knortegaasen hvert Foraar paa Træk nordefter 

 forbi Godhavn. I 12 Aar er den næsten uden en Dags Variation kommen den 3. 

 Juni, ganske uafhængig af Vejrets og Foraarets Tilstand. Derimod ses den aldrig 

 paa Efteraarstrækket. Der menes, at nogle ruger paa Nord-Disko og ved Nordfjor- 

 dens Munding, men det er ikke sikkert. 



Graaand og begge Arter af Lom er talrige, især i det Indre af afsides 

 Fjordegne. Ligeledes er de sædvanlige Vadefugle og Smaafugle almindelige. 

 Ravn er meget almindelig, Falk ligeledes, Sneuglen ruger flere Steder, men er 

 dog ikke almindelig. 



Havets Dyreliv. 



Pattedyr. Isbjørnen kommer som Regel hvert Aar til Diskos Vestkyst 

 ved begyndende Islæg. Desuden vides Bjornehunner med Unger jævnligt at over- 

 somre paa Nordvest-Disko. I 1918 hændte det usædvanlige, at en stor Hanbjørn 

 en Julinat kom svømmende ind paa Godhavns Havn. 



Hvalrossen har tidligere været meget almindelig langs Vestkysten, men 

 kommer nu kun sjældent ind til Kysten. Dog ses den ret tit tidligt om Foraaret 

 i Isen, men langt til Havs. Tidligere gik den regelmæssigt op paa det lille Skær 

 SàtoK ved Disko Fjords Munding. Ved de vestlige Bopladser nedlægges der nogle 

 faa Stykker aarligt. 



Spraglet Sæl er endnu ret talrig paa afsides og sjældent besøgte Steder 

 f. Eks. paa Diskos Nordvesthjørne og især i Nordfjord. Næsten altid kan man 

 træffe den paa Skærene Avatarpait lige Nord for Nordfjordens Munding. Der 

 fanges i Distriktet i det højeste 1—2 Stkr. aarligt. 



Blæresælen (Klapmydsen) kommer regelmæssigt til Disko Bugt sidst i 

 Juli eller ind i August og bliver, saa længe Isen ikke dækker alt i milde Vintre 

 med daarligt Islæg ет den her hele Vinteren og Foraaret med. Til Diskos Kyst 

 kommer den kun sjældent, inde i Fjorden ses den aldrig, derimod er den om 

 Efteraaret Genstand for regelmæssig Fangst paa Kronprinsens Ejland. 



Grønlandssælen (Svartsiden) trækker ind i Bugten, saa snart denne bliver 

 isfri, som Regel i Juni. Ved Godhavn kommer den sydfra, ved Skansen vestfra. 

 Med Undtagelse af Kronprinsens Ejland fanges der ikke mange i Foraarstiden. 

 Sent om Efteraaret trækker den ind i Bugten igen, følgende Stimerne af Efteraars- 



19* 



